Gazako genozidioari emandako erantzun akademiko eta legalak

[thumb| Palestinako [Ilargierdi Gorria|Ilargierdi Gorria elkarte humanitarioaren anbulantzia bat, Khan Younisen, Gazako zerrendan, Israelgo Armadak airetik anbulantziari eraso ostean.]]

**Gazako genozidioari emandako erantzun akademiko eta legalak** Israel Gazan egiten ari den genozidioari buruz nazioartean piztu den eztabaidagai bat dira, 2023an abiatuak. Adituek, gobernuek, Nazio Batuen Erakundeko agentziek eta gobernuz kanpoko erakundeek Israeli leporatu diote palestinar herriaren aurkako genozidioa egiten ari dela, Israel Gazako zerrendan egiten ari den inbasioan. Kanpaina militarrak aurrera egin ahala, gertaerek agerian utzi dute hasierako akusazioa.

## Arrazoibidea 
Hainbat behatzailek, tartean Francesca Albanesek (Nazio Batuen Erakundeko kontalari berezia), Israelgo goi funtzionarioen adierazpenak aipatu dituzte; izan ere, funtzionario horiek adierazi dute Gazako «populazioa (guztiz edo partzialki) suntsitzeko asmoa», eta asmo horixe da hilketak genozidiotzat jotzeko legezko baldintza. 

Ekialde Hurbilari buruzko aditu gehienek (gehienak Ameriketako Amerikako Estatu Batuetan bizi dira) uste dute Israelek Gazan egindako ekintzek palestinarrentzat bizigaitza bihurtzea dutela helburu, eta horien %&nbsp;75ek diote Israelek Gazan egindako ekintzak «genozidioaren antzeko gerra krimen nabarmenak» direla. 2024ko azaroaren 21an, Nazioarteko Zigor Auzitegiak agindu zuen atxilo zitzatela Israelgo lehen ministro Benjamin Netanyahu eta aurreko Defentsa ministro Yoav Gallant; bai eta Hamaseko komandante (ustez hila) Mohammed Deif ere. Gizateriaren aurkako krimenak eta gerrako krimenak egiten ari litezkeela argudiatu du auzitegiak.

Ursula von der Leyenen gidaritzapean, Europar Batasuna da, Ameriketako Estatu Batuen ondoren, Israel Gazako zerrendan egiten ari den hilketak eta suntsipena gehien babestu eta ahalbidetu dituena. Nazio Batuen Erakundearen Palestinari buruzko aditu Francesca Albanesek adierazi zuenez, Von der Leyen ikertu beharko lukete, Israelen gerra krimenetan konplize izateagatik. Europar Batasuneko estatu kideek adierazpenen batzuk egin dituzte Israel Gazan egiten ari den sarraskien aurka, herritarrek egindako manifestazio handiek presionatuta, baina estatu horiek ez dituzte aurrera eraman Nazioarteko Zigor Auzitegiak eskatutako neurriak: gizartean genozidiotzat jotzen den hori geldiaraztearren, Israelek egiten duen legez kanpoko okupazioan laguntzen duten merkataritza harremanak eta inbertsioa galaraztea. Izan ere, palestinarren kontra Israelek egindako sarraski eta suntsiketa guztiak eta eragindako gosetea gorabehera, Israelek Europar Batasunaren lehentasunezko merkataritza bazkide izaten jarraitzen du.

Amnistia Internazionala giza eskubideen aldeko erakundeak, 2024ko abenduan plazaratutako txosten batean, agertu zuen Israel genozidioa egiten ari dela Gazako zerrendako palestinarren aurka. Erakunde horrek adierazi zuenez, Israelek infernua eta suntsipena eragin ditu Gazako palestinarrengan lotsagabe, etengabe eta inpunitate osoz. Amnistia Internazionaleko idazkari nagusi Agnès Callamarden hitzetan, «Amnistia Internazionalaren txostenak erakusten du Israelek Genozidio Hitzarmenean debekatutako ekintzak egin dituela, Gazako palestinarrak suntsitzeko asmo zehatzarekin. Ekintza horien artean daude hilketak, gorputzeko edo buruko kalte larriak eragitea, eta Gazako palestinarrei nahita eragitea haien suntsipen fisikoa ekartzeko kalkulatutako bizi baldintzak». 

## Estatu burujabeen jarrerak 
## Erreferentziak 
## Kanpo estekak